<classify> Mwanafunzi anayesoma katika Chuo Kikuu cha Harvard, Marekani amemshitaki mahakamani Rais Yoweri Museveni akipinga kitendo cha kiongozi huyo kum-block kwenye ukurasa wake kwenye mtandao wa kijamii wa twitter.Kijana huyo Hillary Innocent Seguya Taylor amesema yeye ni Mganda na anasoma shahada ya uzamili katika uhusiano wa kimataifa.Katika kesi hiyo Mahakama Kuu ya Uganda, Taylor pia amemshitaki Msemaji wa Serikali ya Uganda, Ofwono Opondo na Kamisaa Mkuu wa Siasa katika Jeshi la Polisi nchini humo, Asan Kasingye akiwapinga kum-block kwenye twitter.Kabla ya kuni-block nilikuwa nilikuwa natumia akaunti zao hizo hizo za twitter kuwasilisha mtazamo wangu, dukuduku na mawazo yangu kwa hao maofisaameeleza.Taylor anadai kuwa, viongozi hao wamei-block akaunti yake ya twitter HillaryTaylorVI, katika siku tofauti akianza Rais Museveni Julai 20, Opondo Julai 30, na Kasingye Agosti 8 mwaka huu bila kumweleza chochote.Katika shitaka hilo kijana huyo ameeleza kuwa, Rais Museveni na viongozi hao wanatumia kurasa zao kwa ajili ya jamii kupata taarifa za kazi za Serikali na kupata mrejesho kutoka kwa wananchi.Kupitia kwa wakili wake, Male Mabirizi, Taylor ameeleza kum-block twitter ni kuvunja sheria na si sawa hivyo anaomba Mahakama Kuu itoe amri Rais Museveni na wenzake waruhusu apate taarifa kwenye kurasa hizo.Kijana huyo pia anataka alipwe fidia ya jumla kutokana na usumbufu aliopata.  <topic>: KITAIFA 